Tignatin, syin ɣer uɣerbaz amenzu n taddart “Aɣerbaz n Wegni” ifṛeq yiwen n ubrid yettawin ɣer usemektay n yimeɣrasen n taddart, d abrid iwumi qqaren “Abrid n Tfarkiwin”, wayeḍ yettawi ar ɣer ubrid amecṭuḥ ɣer telmast n taddart, wagi d abrid n Lemṣaṛa, iberdan-agi xedmenten iṛumyen deg useggas n 1955, deg useggas n 1968, awanek azzayri iṣeggem taɣara n yiberdan-a, s uɛawed-nsen, iberdan imecṭaḥ llan-d i yiman-nsen, d tizenqatin yellan daxel n taddart amedya “Abrid n Tezra Gudiɛ”, yettawin ɣer tejmddart s iberdan-is tettban-d s talɣa tatrart, si tama nniḍen annar n waddal yezga-d nnig n taddart n At Ɛisa Uyeḥya deg umḍiq iwumi qqaren “Ageni n Taqa”, tturaren deg-s ilmeẓyen “ddabex n uḍaṛ” s waṭaṣ di tallit n unebdu, yettwabna deg useggas n 1995 sɣur iɛeggalen n “Tesqamut n taddart”, tiɣerɣert-ines tettwaxdem s wakal, ad naf deg tjumma n lemqam n buciker ssufɣen-d imezdaɣ n taddart tanegrudit5 i warrac imecṭaḥ, tezga-d daxel n Lemqam n Buciker, d tazeqqa tameqqrant, tesɛa akk tiɣawsiwin am tfelwit, isɣimen, ṭṭwabel ..,i uselmed n warrac imecṭaḥ, ttelmaden deg-s warrac n taddart n At Ɛisa d warrac n tɣiwant n At Yillilten.